FI Euroopan unionin virallinen lehti L 146/1

KOMISSION ASETUS (EU) N:o 491/2014,

annettu 5 päivänä toukokuuta 2014,

Euroopan parlamentin ja neuvoston asetuksen (EY) N:o 396/2005 liitteiden II ja III muuttamisesta siltä osin kuin on kyse ametoktradiinin, atsoksistrobiinin, sykloksidiimin, syflutriinin, dinotefuraanin, fenbukonatsolin, fenvaleraatin, fludioksonilin, fluopyramin, flutriafolin, fluksapyroksadin, glufosinaattiammoniumin, imidaklopridin, indoksakarbin, MCPA:n, metoksifenosidin, pentiopyradin, spinetoramin ja trifloksistrobiinin jäämien enimmäismääristä tietyissä tuotteissa tai niiden pinnalla

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan,

sekä katsoo seuraavaa:

(1) Codex Alimentarius -komissio (2) (CAC) hyväksyi Codexin torjunta-ainejäämäkomitean (CCPR) ehdotuksesta 5 päivänä heinäkuuta 2013 ametoktradiinin, atsoksistrobiinin, buprofetsiinin, karbofuraanin, klorotaloniilin, sykloksidiimin, syflutriinin, syromatsiinin, diklorvossin, dikofolin, diflubentsuronin, dinotefuraanin, esfenvaleraatin, etofenproksin, fenbukonatsolin, fenvaleraatin, fludioksonilin, fluopyramin, flutriafolin, fluksapyroksadin, glufosinaattiammoniumin, heksitiatsoksin, imidaklopridin, indoksakarbin, MCPA:n, metoksifenosidin, pentiopyradin, foraatin, pyraklostrobiinin, saflufenasilin, sedaksanin, spinetoramin, spirotetramaatin, sulfoksaflorin ja trifloksistrobiinin jäämien Codex-enimmäismäärät (CXL:t).

(2) Näiden aineiden jäämien enimmäismäärät vahvistetaan asetuksessa (EY) N:o 396/2005 dinotefuraania, sedaksania ja sulfoksafloria lukuun ottamatta. Koska dinotefuraani, sedaksani ja sulfoksaflori eivät sisälly asetuksen (EY) N:o 396/2005 liitteeseen IV, niihin sovelletaan 18 artiklan 1 kohdan b alakohdassa vahvistettua oletusarvoa 0,01 mg/kg.

(3) Terveys- ja kasvinsuojelutoimista tehdyn Maailman kauppajärjestön sopimuksen (SPS-sopimus) mukaisesti jäämien enimmäismäärät olisi sopeutettava kansainvälisiin standardeihin, paitsi jos kansainvälisissä standardeissa määrättyä tasoa korkeamman suojatason säilyttämiselle on tieteelliset perusteet.

(4) Sen vuoksi Euroopan unioni esitti CCPR:lle ehdotettuja jäämien enimmäismääriä koskevan varauksen seuraavien torjunta-aineiden ja tuotteiden yhdistelmien osalta: ametoktradiini (kaalikasvit, lehtivihannekset, varhaissipulit); buprofetsiini (tee); klorotaloniili (kaikki tuotteet); sykloksidiimi (kaalikasvit, munat); syromatsiini (kaikki tuotteet); diklorvossi (munat, siipikarja (muut syötävät osat, rasva, liha), riisi, vehnä); dikofoli (tee); diflubentsuroni (kaikki tuotteet); dinotefuraani (kaalit, hedelmävihannekset, lehtivihannekset vesikrassia lukuun ottamatta); fenvaleraatti (kiinalainen parsakaali); fluksapyroksadi (kivelliset hedelmät); glufosinaattiammonium (eräät trooppiset ja subtrooppiset hedelmät, herukat, perunat, kivelliset hedelmät); heksitiatsoksi (kaikki tuotteet); imidaklopridi (lehtiselleri); metoksifenosidi (Cucurbitaceae-heimo); pentiopyradi (kukinnon muodostavat kaalit, kivelliset hedelmät, lehtivihannekset); foraatti (kaikki tuotteet); saflufenasili (kaikki tuotteet); spinetorami (lehtiselleri, pinaatti ja kaalikasvit); ja sulfoksaflori (kaikki tuotteet).

(5) Ametoktradiinin, atsoksistrobiinin, sykloksidiimin, syflutriinin, dinotefuraanin, fenbukonatsolin, fenvaleraatin, fludioksonilin, fluopyramin, flutriafolin, fluksapyroksadin, glufosinaattiammoniumin, imidaklopridin, indoksakarbin, MCPA:n, metoksifenosidin, pentiopyradin, spinetoramin ja trifloksistrobiinin jäämien Codex-enimmäismäärät olisi sen vuoksi sisällytettävä asetukseen (EY) N:o 396/2005 jäämien enimmäismäärinä lukuun ottamatta tapauksia, joissa ne koskevat tuotteita, joiden osalta enimmäismäärää ei vahvisteta kyseisen asetuksen liitteessä I tai joissa ne vahvistetaan nykyisiä jäämien enimmäismääriä alemmalle tasolle. Kyseiset jäämien Codex-enimmäismäärät ovat turvallisia unionin kuluttajien kannalta (3).

(6) Fenvaleraatin ja fludioksonilin jäämien enimmäismäärät vahvistettiin useiden hyödykkeiden osalta komission asetuksessa (EU) N:o 79/2014 (4). Koska kyseistä asetusta sovelletaan 19 päivästä elokuuta 2014, on aiheellista, että tässä asetuksessa fenvaleraatille ja fludioksonilille vahvistettuja jäämien enimmäismääriä sovelletaan samasta päivästä.

(7) Sen vuoksi asetusta (EY) N:o 396/2005 olisi muutettava.

(8) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Muutetaan asetuksen (EY) N:o 396/2005 liitteet II ja III tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä kuitenkin sovelletaan 19 päivästä elokuuta 2014 siltä osin kuin se koskee fenvaleraatin ja fludioksonilin jäämien enimmäismääriä mangoissa, joiden koodi on 0163030.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä toukokuuta 2014. Komission puolesta Puheenjohtaja José Manuel BARROSO

(1) EUVL L 70, 16.3.2005, s. 1.

(2) Codexin torjunta-ainejäämäkomitean raportit ovat saatavilla osoitteessa

http://www.codexalimentarius.org/download/report/799/REP13_PRe.pdf

Joint FAO/WHO food standards programme Codex Alimentarius Commission. Appendices II and III. 36. kokous. Rooma, Italia, 1.–5. heinäkuuta 2013.

(3) Scientific support for preparing an EU position for the 45th Session of the Codex Committee on Pesticide Residues (CCPR). EFSA Journal 2013; 11(7):3312 [210 pp.]. doi:10.2903/j.efsa.2013.3312.

(4) Komission asetus (EU) N:o 79/2014, annettu 29 päivänä tammikuuta 2014, Euroopan parlamentin ja neuvoston asetuksen (EY) N:o 396/2005 liitteiden II, III ja V muuttamisesta siltä osin kuin on kyse bifenatsaatin, klorprofaamin, esfenvaleraatin, fludioksonilin ja tiobenkarbin jäämien enimmäismääristä tietyissä tuotteissa tai niiden pinnalla (EUVL L 27, 30.1.2014, s. 9).